CELEX: 62014CN0012
Language: da
Date: 2014-01-10 00:00:00
Title: Sag C-12/14: Sag anlagt den 10. januar 2014 — Europa-Kommissionen mod Republikken Malta

26.5.2014   
            
            
               DA
            
            
               Den Europæiske Unions Tidende
            
            
               C 159/11
            
         Sag anlagt den 10. januar 2014 — Europa-Kommissionen mod Republikken Malta
   (Sag C-12/14)
   2014/C 159/15
   Processprog: engelsk
   
      Parter
   
   
      Sagsøger: Europa-Kommissionen (ved K. Mifsud-Bonnici og D. Martin, som befuldmægtigede)
   
      Sagsøgte: Republikken Malta
   
      Sagsøgerens påstande
   
   
               —
            
            
               Det fastslås, at Republikken Malta har tilsidesat sine forpligtelser i henhold til artikel 46b i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere og deres familiemedlemmer, der flytter inden for Fællesskabet (1), som ændret og konsolideret ved forordning nr. 118/97 af 2. december 1996 (2) og artikel 54 i Europa-Parlamentets og Rådets forordning (EF) Nr. 883/2004 af 29. april 2004 om koordinering af de sociale sikringsordninger (3), idet den har nedsat maltesiske alderspensioner med beløbet for en tjenestemandspension i Det Forenede Kongerige i henhold til The Principal Civil Service Pension Scheme, The National Health Service Pension Scheme eller Armed Forces Pension Scheme 1975 med hensyn til The Royal Air Force
            
         
               —
            
            
               Republikken Malta tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen er af den opfattelse, at Malta har tilsidesat sine forpligtelser i henhold til forordning nr. 1408/71 og forordning nr. 883/2004 ved at fratrække tjenestemandspensioner, der er optjent i henhold til anden en anden medlemsstats lovgivning, fra den maltesiske lovbestemte alderspension. Det er Kommissionens opfattelse, at tjenestemandspensionsordningerne i Det Forenede Kongerige er baseret på lovgivning og derfor er omfattet af anvendelsesområdet for de nævnte forordninger. Forordningerne forbyder en nedsættelse af en maltesisk alderspension med beløbet for en tjenestemandspension i Det Forenede Kongerige. Der er ikke indgået en konvention om social sikring vedrørende tjenestemandspension i Det Forenede Kongerige mellem Det Forenede Kongerige og Malta, og Malta er ikke tiltrådt nogen af bilagene til forordning nr. 1408/71 og forordning nr. 883/2004, således at de betingelser, der er fastsat i disse forordninger for at tillade den fortsatte anvendelse af konventioner om social sikring, er ikke opfyldt.
   Eftersom tjenestemandspensionsordningerne i Det Forenede Kongerige er omfattet af anvendelsesområdet for disse forordninger, forbyder artikel 46b, stk. 1, i forordning nr. 1408/71 og artikel 54, stk. 1, i forordning nr. 883/2004 anvendelsen af en regel i national lovgivning om forbud mod dobbeltydelser såsom afsnit 56 i den maltesiske Social Security Act (lov om social sikring).
   
      (1)  EFT L 149, s. 2
   
   
      (2)  EFT L 28, s. 1
   
   
      (3)  EUT L 166, s. 1